<classify> Mashindano hayo kwa vijana yanashirikisha wachezaji wa kike na wa kiume katika umri huo yatafanyika katika viwanja tofauti ambavyo ni pamoja na ule wa King George Memorial, Moshi Technical College, Ndendeli na Mawenzi sekondari.Akizungumza jana mratibu wa mashindano hayo Afrika Mashariki, Aron Lomnyaki alisema kuwa mashindano hayo yameweza kuwavutia wachezaji zaidi ya 1700, ambapo yamelenga zaidi katika kuwapatia vijana elimu kupitia michezo katika shughuli mbalimbali za jamii.Amezitaja nchi zinazoshiriki katika mashindano hayo kuwa ni Kenya, Uganda, Rwanda, Burundi, Visiwa vya Zanzibar, Sudani Kusini na Norway ambayo ni nchi pekee ya Ulaya.Mwaka uliopita timu ya vijana ya Msimamo Youth Centre kutoka jijini Dara es Salaam, ilifanikiwa kutwaa ubingwa kwa wanawake chini ya miaka 16 baada ya kuifunga timu ya Yes Tanzania ya jijini Arusha kwa mabao 3-0.Wakati katika umri chini ya miaka 13, timu ya Buguruni Youth Centre ilitangazwa mabingwa baada ya kuifunga Chrisc Tanzania kwa bao 1-0.  <topic>: MICHEZO 